**Svelvik–Verket** er et ferjesamband som krysser Svelvikstrømmen i Drammensfjorden mellom Svelvik i Drammen kommune og Verket ferjekai på Hurumlandet i Asker kommune. Den første ordinære passasjerruten over Svelvikstrømmen startet i 1928.

Med 184 meter over sundet er ferjestrekningen Norges korteste. På grunn av den sterke strømmen på stedet er likevel seilingslengden omtrent 400 meter. Ferja har en overfartstid på rundt fem minutter, og har på hverdager normalt om lag 40 avganger daglig. For 2022 er det for sambandet registrert til sammen 126 033 kjøretøyreiser og 223 561 personreiser. Ferjestrekningen er den eneste i landet som betjener to forskjellige fylkesveier, da den både er del av fylkesvei 289 og av fylkesvei 319.[]

Ferjene i sambandet
-------------------

Det har vært flere ferjer innom sambandet siden ferjesambandet Svelvik–Verket først startet i 1928. Siden 1951 har tre ulike ferjer som etter tur har betjent sambandet. 

* MS «Svelvikferja» (1951–1978)
* MF «Svelviksund» (1978–2021)
* MF «Svelvik» 2022–

* Svelvikstrømmen i 1959, med Svelvik i forgrunnenSvelvikstrømmen i 1959, med Svelvik i forgrunnen
* MS «Svelvikferja» i 1960, sett fra kaia på VerketMS «Svelvikferja» i 1960, sett fra kaia på Verket
* MF «Svelviksund» i 2007MF «Svelviksund» i 2007
* MF «Svelviksund» ved kai på Verket i 2014MF «Svelviksund» ved kai på Verket i 2014
* MF «Svelviksund» i 2017MF «Svelviksund» i 2017
* MF «Svelvik» i drift 2023MF «Svelvik» i drift 2023
* Fast reserveferge MF «Hurumferja» ved Svelvik gjestebrygge 2023Fast reserveferge MF «Hurumferja» ved Svelvik gjestebrygge 2023

### Hybridferja MF «Svelvik»

Fram til 1. januar 2022 ble ferjesambandet drevet av Ferjeselskapet Drøbak-Hurum-Svelvik AS, hvor de siste 9 årene var med *Fjord1 som operatør*. Fra 2022 er sambandet drevet av Bastø Fosen AS, på en kontrakt på ti år. MF «Svelviksund» ble da tatt ut av tjeneste etter 43 år i tjeneste på Svelvikstrømmen.

Den nye hybridferja MF «Svelvik» er nybygget for ferjesambandet ved det tyrkiske verftet *Seffne Tersanesi* i Altınova ved Marmarahavet. Til vanlig skal ferja gå 100 % elektrisk. Den fullades om natten, og etterlades ved hvert anløp på Svelvik-siden. Ladeanlegget har en maksimal effekt på 1200 kW. MF «Svelvik» har en kapasitet på 30 PBE, som er merkbart mer enn forgjengeren som hadde en kapasitet på 20 PBE. Videre har den sertifikat for 99 personer, med sitteplass til 60 innendørs.

### Reserveferja MF «Hurumferja»

MF Hurumferja, bygget i 1973, brukes som reserveferje til rutetrafikk over Svelvikstrømmen. Denne har vært reserve for dette sambandet i mangfoldige år, og eies siden 2022 av Bastø Fosen AS. Kapasiteten på denne er 24 PBE.

Referanser
----------

1. ↑
2. ↑  «Håndbok V620 – Ferjestatistikk 2017» (PDF). Statens vegvesen. 2017. s. 34. Besøkt 17. januar 2023.
3. ↑  «Ferjestatistikk». Statens vegvesen. 15. januar 2023. Arkivert fra originalen 12. desember 2022. Besøkt 17. januar 2023.
4. ↑  «Ferjesamband». Statens vegvesen. 15. januar 2023. Arkivert fra originalen 25. februar 2021. Besøkt 17. januar 2023.
5. ↑  «Så mange reisende hadde Svelviksund det siste året i Svelvik: – Jevnt over bra trykk». *Røyken og Hurums Avis*. 24. januar 2022. Besøkt 17. januar 2023.
6. ↑  «Brann i el-ferge slokket av mannskap». *Teknisk Ukeblad*. 10. januar 2022. Besøkt 17. januar 2023.

Eksterne lenker
---------------

* Rutetabell per 2022 fra brakar.no
* Informasjon om ferjesambandet på basto-fosen.no
* Bildeserie fra jomfruturen til «MF Svelvik» 1. januar 2022, fra rha.no

|  |  |
| --- | --- |
| Oppslagsverk/autoritetsdata | Nasjonal vegdatabank
 |